Liga de Campións da UEFA 2008-09

[miniatura|dereita|460px|Celebración *culé* da vitoria na final de [Roma do 27 de maio.]]A **Liga de Campións da UEFA 2008-09** foi a edición número 54 na historia da competición. Disputouse entre xullo de 2008 e maio de 2009. Esta edición deu como resultado o 3º campionato da súa historia para o FC Barcelona, que se impuxo por 2 goles a 0 ó defensor do título, o Manchester United, na final do 27 de maio no Estadio Olímpico de Roma.

## Características 
Esta foi a última edición que se disputou co formato de clasificación vixente dende a ampliación a 32 equipos na fase final, segundo acordou o comité executivo da UEFA o 30 de novembro de 2007.

Na final, disputada no Estadio Olímpico de Roma, impúxose o Fútbol Club Barcelona por 2-0 ao Manchester United, converténdose así no primeiro equipo do estado español en conquistar o triplete -Liga, Copa e Liga de Campións nunha mesma tempada- e o quinto na Europa en conseguilo.

## Primeira Fase 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Segunda Fase 
### Eliminatorias 
290px|miniatura|dereita|Aliñacións titulares na final.

## Final 
Na tempada 2008-09 a final da Liga de Campións se disputou o 27 de maio de 2009 no Estadio Olímpico de Roma, un estadio cunha capacidade para acoller 72.698 seareiros. Era a 4ª vez que este recinto acollía este evento, tralas finais dos anos 1977, 1984 e 1996.
[200px|miniatura|esquerda|[Lionel Messi recibiu o premio *Man of the match* na final.]]
A esta final chegaron o Fútbol Club Barcelona e o Manchester United, campión na edición anterior. Os adestradores dos dous equipos tiñan unha experiencia moi desigual. Alex Ferguson, adestrador do equipo inglés, xa gañara a Copa de Europa en 1999, mentres que Pep Guardiola estaba no seu primeiro ano como adestrador en Liga de Campións.

O encontro foi presentado mediaticamente como un duelo persoal entre Cristiano Ronaldo e Lionel Messi que tiña que determinar cal dos dous era o mellor xogador do mundo.

O elixido para arbitrar esta final da Liga de Campións foi o italiano Massimo Busacca.

O Manchester United chegaba á final despois de eliminar o Inter de Milán en oitavos de final, ó FC Porto en cuartos de final, e ó Arsenal FC en semifinais.

Pola súa banda, o FC Barcelona viña de enfrontarse ó Olympique de Lyon nos oitavos, ó Bayern Múnic nos cuartos, e ó Chelsea FC nas semifinais.

O encontro comezou co dominio do equipo inglés (vestido de branco), que nos 9 primeiros minutos tivo varias ocasións para estrear o taboleiro. Non obstante, o FC Barcelona foi quen se adiantou cun gol do camerunés Samuel Eto'o no minuto 10. Dende ese intre o equipo catalán dominou o resto do encontro, e mesmo ampliou a súa vantaxe cun gol de cabeza de Lionel Messi no minuto 70.

A posesión do balón foi dun 51% para o Barcelona e un 49% para o Manchester. O Barcelona fixo 8 lanzamentos á portería de Edwin van der Sar e 2 fora, e o Manchester fixo 2 disparos á portería de Víctor Valdés e 9 fora.

Con esta vitoria o FC Barcelona acadaba a súa 3ª Copa de Europa, igualando ó seu rival inglés no palmarés continental.

## Véxase tamén 
### Notas 
### Ligazóns externas 
* Un triplete para la historia, artigo de *Marca* do 27 de maio de 2009.
* UEFA.com 
### Outros artigos 
* Liga de Campións da UEFA
* FC Barcelona
* Manchester United
* Lionel Messi
* Cristiano Ronaldo